Val

**Val** (tudësch: *Langental*, talian: *Vallunga*) ie na valeda de Gherdëina tl chemun de Sëlva.
## Descrizion
Val ie na valeda furmeda a U, che uel dí na valeda plasmeda dai dlacieres. La va da nord-urient a sud-uzidënt y la ie duta tl Parch naturel Puez-Odles. Tla pert nord a man drëta va autra valedes che ie, jan da uzidënt a urient, da Stevia ju, la Val Udera, la Val de Scimon, la Valacia, la Val dai Droc, la Val de Piciudel, la Val dai Ciavei y dala Furcela de Forces de Siëles ju la val tlameda Do la Ntaiëda. Japè de Val, de vieres de urient ruvun, tres la Val Culea, sun Furcela de Ciampëi o Jëuf de Culea o Locia de Culea.
Dl vieres dl sud, sula pert de man ciancia de Val, iel me doi valedes: la Val da Lietres  o Val de Lietres  a uriënt, che scumëncia sun Crespëina y fina sun Pra da Rì, y Chedul che nasc a urient dal Col Turont de Cir y l Cir y fina tres la Locia de Chedul pra l Droch de Val daujin ala capela. Tres Val de Lietres iel unì fat ora da pert dla Lia da Mont n troi per ji sun Crespëina tl 1960, ma chësc troi ie pona unì stlut inó per via che i ciaciadëures nen ova nia gën che jënt jisse massa da iló su. Tla Val de Lietres auta iel giarons che fina plu ala bassa cun n bosch drët spës de barantli, scialdi rie da passé tres.


Val da Parëi Val da Udera Val de Scimon te Val Gherdëina.jpg|Val da Parëi, Val da Udera y Val de Scimon.
Val de Piciudel te Val Gherdëina.jpg|Val de Piciudel y Crëp da Castl.
Val dai Ciavei te Val te Gherdëina.jpg|Val dai Ciavei.
Do la Ntaiëda te Val Gherdëina.jpg|Do la Ntaiëda.
Val Culea dala locia de Val Culea te Val te Gherdëina.jpg|Val Culea dala locia de Val Culea.


## Crëpes
A nord ons la Mont de Stevia cun i crëpes Steviola, Crëp dla Porta danter la Val de Scimon y la Valacia, Ciastel de Stevia danter la Valacia y la Val di Droc, l Crëp da Castl cun dovia la Val de Piciudel.
Dala pert de sud, a man ciancia ruvan da japé de val oravier, ie i crëpes i ciampanii de Col Turont, de Lietres y dla Sciblota, l Ciastel de Chedul, la Piza de Chedul. A nord de Chedul ie la Mont de Sëura de Chedul y a sud de Chedul la Grupa dl Cir y la Pizes Cuecenes.
Te Val iel nce n valgun chëui  sciche  l chëul de Curnacia y l chëul dla Mescula a nord y l chëul dal Sablon a sud.
La streda de Dusac mëina te Puez muan da Pra da Ri.


Crëp de Steviola y Ciastel Wolkenstein Gherdëina.jpg|Crëp de Steviola y l Ciastel Wolkenstein.
Crëp dla Porta te Val te Gherdëina.jpg|Crëp dla Porta.
Crëp da Castl y Ciastel de Stevia te Val te Gherdëina.jpg|Crëp da Castl, Ciastel de Stevia, Crëp de Porta y Steviola a cialé da val oravier.
Col dala Pieres Ost Val Longia Gherdëina.jpg|Col dala Pieres sëura Do la Ntaiëda.
Bocia de Mont de Puez Col de Puez dedora Duledes te Val te Gherdëina.jpg|Bocia de Mont de Puez, l Col de Puez dedora y la Duledes.
Col Turond Busc dala Gialina te Val Gherdëina.jpg|Ciampanil de Col Turont.
Col Turond Ciampanil de Lietres Val Sëlva Gherdëina.jpg|Col Turond y l Ciampanil de Lietres.
Col Turont da Pra da Ri te Val te Gherdëina.jpg|Col Turont y Val de Lasties.
Ciampanii dla Sciblota Val Gherdëina.jpg|I ciampanii dla Sciblota.
Mont de Val Sëura Sciblota Lietres Ciastel de Chedul Gherdëina.jpg|Mont de Sëura de Chedul y l Ciastel de Chedul.
Piza de Chedul Ciastel de Chedul capela San Silvester Val Gherdëina.jpg|Piza de Chedul sëura la capela, dovia l Ciastel de Chedul.


## Eghes
Ruves iel te Val feter degun, mé n valgun aghiei. L'eghes che vën da mont ju passa tres val ora sota la truepa giares y morenes. L Ruf de Val nasc permò ala fin dla valeda dan la capela. Te Val iel truepes fussiei, che vën da Stevia ju,  dala Val Culea y Chedul. Truepes ie i pisciadoies, che vën scialdi adurvei d'inviërn per la arpizedes sun la dlacia. A mesa val ie n pitl lech tlamà Lech de Ciampedel che devënta scialdi grant d'ansciuda canche la nëives se dlëiga y po sparësc inò te pueces dis.


Ruf de Val.jpg|L ruf de Val
Lech de Ciampedel y Col Turont te Val te Gherdëina.jpg|L Lech de Ciampedel y Col Turont.


## Pastures
A l'auta ie te Val pastures de biesces y cëures y plu bas, dantaldut te Pra da Ri, pastures de Vaces.
Te Val ti parëies dl Ciastel de Stevia ie bele da giut na coa de eguies. 

## Sedim de Val

L Ciastel de Val ie bonamenter unit fabricà ntëur  i ani 1200-1230.
L ciastel dëssa vester sta desdrù tl 1522 da sasc unic ju dal crëp de Steviola. Aldò de autra funtanes dëssa l ciastel vester stat desdrù tl 1511 da n teremot. 
Sëura l sedim dl ciastel iel mo da udëi n reservar dal ega y n 200 metri sot al sedim restli de mures, da udëi miec te na litografia dla Johanna Issel Grossrubatscher sciche sedims de doi tores.

Burgruine Wolkenstein Gröden.jpg|miniatura|L sedim de Val sota l crëp de Steviola
Ciastel_Wolkenstein_Gherdëina.jpg|Chël che resta dl ciastel.
L sedim dl ciastel de Val mures desot Gherdëina.jpg|I mures restei sot al ciastel.
Valciastel.jpg|Val te na stampa de Gottfried Seelos.

Te Val, dlongia la muredes restedes sota l sedim, ie states abinedes doi munëides d'arjënt. La prima ie de 20 mm de traviërs y pëisa 1,4 gram. La vën tlameda *Meraner Adlergroschen* y ie stata batuda danter i ani 1259 y 1275.  La segonda ie n craizer, de 17 mm. che pëisa un n gram, batuda a Ala tl 1519 

## Capela de San Silvester
*Liej de plu tl articul: [[Capela de San Silvester]]*

Tl plan al scumënciamënt dla val da Sëlva ite iel na vedla capela dedicheda al papa San Silvester.
Pra i lëures de dertureda dla capela tl 1992-1993 an abinà truepa pitures a frësch cun n valguna dates: 1732, 1754, 1792 y nchinamo 1638. Tan vedla che la capela ie ne san nia. L ie pitures de Adam y Dieva, dla Pascion, di cater Vangelisc y dl Giudize Universel. Sun la capela dedora iel na pitla scultura de San Silvester y tla capela dedite iel scultures di sanc  Bastian, Roch, Vit, Antone de Padua, Francësch, Ivuere y Martin. Tla capela ie mo da udëi na tofla depënta de coche na  muta, Caterina Senoner de Daunëi, ie stata abineda morta tla Val de Udera ai 1 de lugio dl 1852.
Doi iëdesc al an vëniel jit cun la crëusc n pruzescion pra la capela . Pra la capela ruva nce la streda cun la via crucis che scumëncia sun Daunëi.

Tl Museum Gherdëina ie metù ora n Crist baroch, che Albino Pitscheider ova derturá y che vën tlamà *Crist de Val*,  ajache  l ie uni abinà te n fussel de Val bëndebo melciafià da n ciaciadëur de Sëlva.

## Sport
Te Val dal truepa vies da arpizé. Sun Steviola ie drët cunesciuda la via Vinatzer-Peristi. Autra vies mpurtantes ie sula Tor Lietres.
Su per l Crëp dala Porta dajovel nce na via fereda, che se tlamova *Sandro Pertini* y che ie unida tëuta ju tl 2014 per via dla leges de scunanza dl parch naturel.

Te Val, fina al scumenciamënt dla Val Culea, mëina n purtoi da pudejé lonch 12 Km..

L saut Tutino te Val,  ulù dal mëinacrëp de Sëlva Ferdinand Glück fova stat finanzià dala baronéssa nglëija Tutino Steel tl 1930

## Cësa de Val
La cësa fova n hotel che ie deventà n zenter sportif dla grupa di Carabinieri. D'inviern iel iló daujin, ulache zacan fova l vedl sciesstond, na sauridanza per stlupetè per i atlec dl biathlon. Te Val, sui pitli parëies de Ciampac, ie tumà ju l arpizadëur Emilio Comici do che na corda se ova rot.

Plu in ite te Val, do l plan di Droc, tala Ciajota iel mo da udëi na ciaucëia y na pelda n memoria de bera Batista Senoner che fova uní mazá da n manz l an 1927.

## Ciantia
Batista Ploner de Sotanives: *L bel te Val*. Calënder de Gherdëina 1975. pl. 114
## Notes


## Cëla nce
* 
* Ruves de Gherdëina